CELEX: 22007D0138
Language: sl
Date: 2007-10-26 00:00:00
Title: Sklep Skupnega odbora EGP št. 138/2007 z dne 26. oktobra 2007 o spremembi Priloge I (Veterinarske in fitosanitarne zadeve) k Sporazumu EGP

10.4.2008   
            
            
               SL
            
            
               Uradni list Evropske unije
            
            
               L 100/62
            
         
      SKLEP SKUPNEGA ODBORA EGP
   
   št. 138/2007
   z dne 26. oktobra 2007
   o spremembi Priloge I (Veterinarske in fitosanitarne zadeve) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga I k Sporazumu je bila spremenjena s Sklepom Skupnega odbora EGP št. 100/2007 z dne 28. septembra 2007 (1).
            
         
               (2)
            
            
               Uredbo Evropskega parlamenta in Sveta (ES) št. 183/2005 z dne 12. januarja 2005 o zahtevah glede higiene krme (2) je treba vključiti v Sporazum.
            
         
               (3)
            
            
               Uredba (ES) št. 183/2005 razveljavlja Direktivo Sveta 95/69/ES (3) in Direktivo Komisije 98/51/ES (4), ki sta vključeni v Sporazum in ju je zato treba v okviru Sporazuma razveljaviti.
            
         
               (4)
            
            
               Ta sklep se ne uporablja za Lihtenštajn –
            
         SKLENIL:
   Člen 1
   Poglavje II Priloge I k Sporazumu se spremeni:
   
               1.
            
            
               Za točko 31l (Odločba Komisije 2006/677/ES) se vstavi naslednja točka:
               
                           „31m.
                        
                        
                           
                              32005 R 0183: Uredba Evropskega parlamenta in Sveta (ES) št. 183/2005 z dne 12. januarja 2005 o zahtevah glede higiene krme (UL L 35, 8.2.2005, str. 1).
                           Za namen tega sporazuma veljajo določbe te uredbe z naslednjo prilagoditvijo:
                           V členu 18 se doda:
                           ‚5.   Datum iz člena 18(1) in (2) je za države Efte dva meseca od datuma začetka veljavnosti Sklepa Skupnega odbora EGP o vključitvi Uredbe (ES) št. 183/2005 v Sporazum EGP.‘“
                        
                     
         
               2.
            
            
               Besedilo točk 31b (Direktiva Sveta 95/69/ES) in 31ba (Direktiva Komisije 98/51/ES) se črta.
            
         Člen 2
   Besedilo Uredbe (ES) št. 183/2005 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 27. oktobra 2007, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (5), ali na dan začetka veljavnosti Sklepa Skupnega odbora EGP št. 137/2007 z dne 26. oktobra 2007, in sicer se upošteva poznejši datum.
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 26. oktobra 2007
      
         
            Za Skupni odbor EGP
         
         
            Predsednik
         
         Stefán Haukur JÓHANNESSON
         
      
   
   
      (1)  UL L 47, 21.2.2007, str. 12.
   
      (2)  UL L 35, 8.2.2005, str. 1.
   
      (3)  UL L 332, 30.12.1995, str. 15.
   
      (4)  UL L 208, 24.7.1998, str. 43.
   
      (5)  Navedena ni nobena ustavna zahteva.